open-index/open-wikipedia-markdown huggingface dataset:
Kongstenanlegget

**Kongstenanlegget** er et idrettsanlegg i Fredrikstad anlagt nordvest for Kongsten fort. Området hadde ligget brakk i årtier og hadde vært benyttet til stevner, tivoli, utstillinger og som militært øvingsfelt. 

I begynnelsen av 1970-årene ble området bygget ut i regi av Fredrikstad kommune som et idretts- og rekreasjonsområde for allmennheten. Midt i anlegget troner Kongstenhallen, med en grunnflate på 4,2 daa. Denne er tegnet av arkitektene Ernst og Arthur Brynhildsen. Hallen er innredet for håndball, turn, fotball, friidrett, bordtennis, badminton, volleyball, foruten bueskyting og vanlig styrketrening. Videre finner en bowlinghall, svømmehall og kafeteria. 
Hallen ble utvidet med ytterligere 2,5&nbsp;daa i 1992, med to håndballbaner, garderobe og tilfluktsrom

I innendørsdelen av svømmeanlegget finner en et 25&nbsp;m basseng, barnebasseng og solarium.

Anlegget utendørs er på ca. 16,5&nbsp;daa og omfatter et 50&nbsp;m basseng, plaskebasseng, stupetårn med basseng og en vannrutsjebane. 

Anlegget benyttes i tillegg til stevner, varemesser og utstillinger.

## Kongstendammene
Før Kongstenanlegget ble bygget var det langs muren på Vestre horn på Kongsten fort anlagt et utendørs svømmeanlegg med tre dammer og 10&nbsp;m stupetårn. Dette anlegget var i sin tid etablert i en eksisterende dam som var rester etter en vanngrav rundt fortet og som også skal ha vært benyttet som vannforsyning for festningsbyen. Anlegget ble dårlig vedlikeholdt med dårlig vannkvalitet. Det nye Kongstenanlegget er blitt en kjærkommen erstatning. 

## Eksterne lenker
* Fredrikstad byleksikon
Morten Bruun

**Morten Bruun** (født i 28. juni  1965 i Skive) er en  dansk fotballspiller, journalist og redaktør. Han er kjent som «Mr. Silkeborg» for sin lange karriere i Silkeborg IF. Hans store løpeferdigheter og rolle som motivator kompenserte for hans mindre velutviklede ballferdigheter. Han kom til klubben i 1988 og var kaptein før han sluttet sin karriere i 2001.

Samtidig som han spilte fotball, utdannet han seg innen journalistikk, og fortsatte som pressesjef i klubben etter at karrieren var avsluttet. Han var hovedtrener i 9 måneder der han avverget et forestående nedrykk. Siden overtok han stillingen som klubbens pressesjef, en stilling han trakk seg i juni 2005 etter å ha takket nei til klubbens direktørstilling. Han ble i  stedet kommentator på Kanal 5. Noen måneder etterpå, i september 2005 ble han ny trener, denne gang for Sønderjysk Elitesport, en karriere som bare varte i 8 måneder, da han fikk sparken på grunn av uenighet med spillertroppen.

Etter trenerjobben ble han ekspertkommentator i DR idrett. Han arbeider også som fotballtrener og rådgiver hos Sports School of Business.

Morten Bruun publiserte  i 2002 en bok med tittelen: *På feltet* – der han skriver om utviklingen i dansk fotball, og han starter med sin egen karriere.

## Høydepunkter i fotballkarrieren
* 1992 – Europamester med landslaget, men uten å få spilletid 
* 1994 – Seriemester med Silkeborg IF 
* 2001 – Cup-vinner med Silkeborg IF

## Referanser


## Eksterne lenker
*
Liste over Norges provianteringsministre

**Norges provianteringsminister** var medlem av Norges regjering og sjef for Provianteringsdepartementet. Provianteringsministerens offisielle tittel var, som de øvrige regjeringsmedlemmene, statsråd, til forskjell fra statsministeren og utenriksministeren, som tituleres *minister*. Provianteringsdepartementet ble opprettet 22. august 1916, fikk overført en del saker ved nedleggelsen av Industriforsyningsdepartementet i 1920, og gikk inn i Landbruksdepartementet 1. november 1922.

## Provianteringsministre
Bunnfargen angir partitilhørighet. Se kolonnen *Parti*.

## Eksterne lenker
*
Dmitrij Tsjvykov

**Dmitrij Aleksandrovitsj Tsjvykov** (kyrillisk: *Дмитрий Александрович Чвыков*; født 14. oktober 1974 i Almaty) er en tidligere kasakhstansk-kirgisisk skihopper. Han deltok internasjonalt mellom 1998 og 2002.

Tsjvykov representerte Kasakhstan i OL i Nagano i 1998, og ble nummer 30 i normalbakken, 49 (av 62 deltakere) i storbakken og 11 (av 13 lag) i lagkonkurransen. Etter sesongen skiftet han til kirgisisk statsborgerskap. For Kirgisistan debuterte han i verdenscupen med 40.-plass i Engelberg 9. januar 2000. Hans beste plassering i verdenscupen var 31.-plass i Engelberg i 2001. Sammenlagt i den tysk-østerrikske hoppuka ble han nummer 59 av 70 deltakere i 2001/02.

Han ble nummer 34 i normalbakken i VM i Lahtis i 2001. I OL i Salt Lake City i 2002 ble han nummer 39 i storbakken og 41 i normalbakken.

## Referanser


## Kilder
* FIS: Resultater
* Sports-Reference.com: Dmitry Chvykov  (feil fødselsdato)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Weinreich

**Weinreich** kan vise til:

*Max Weinreich – en jiddischspråklig lingvist
*Uriel Weinreich – en amerikansk lingvist, sønn av Max Weinreich
*Torben Weinreich – en dansk lærer, litteraturviter og professor emeritus
Shanghai Tower

**Shanghai Tower** (kinesisk: 上海中心大厦; pinyin: *Shànghǎi zhōngxīn dàshà*) er en skyskraper i finansområdet Lujiazui i Pudongdistriktet i Shanghai i Kina. Skyskraperen stod i full høyde i august 2013, da det var kranselag, med 128 etasjer og en høyde på cirka 632 meter.  Den er den høyeste bygningen i Kina, og den nest høyeste i verden, etter Burj Khalifa (828 meter). Blant dens fasiliteter er verdens høyeste observasjonsplatform (561m) og verdens raskeste heis med en toppfart på 18m/s.

*Shanghai Tower* vil imidlertid bli forbigått av en annen skyskraper i Kina, Changshas Sky City, som er planlagt å nå en høyde på  når den står ferdig.

Skyskraperen *Shanghai Tower* er tegnet av arkitektfirmaet Gensler og byggingen startet i 2008.

## Fotogalleri fra byggeprosessen

File:Shanghai Tower June 2009.jpg|Juni 2009
File:Shanghai Tower foundation, early 2010.jpg|April 2010
File:Shanghai Tower construction Jan 2011.jpg|Januar 2011
File:Shanghai_Tower_construction,_April_12,_2011.jpg|April 2011
File:Shanghai Tower Construction-08-28-2011.jpg|August 2011
File:Shanghai Tower, December 2011.JPG|Desember 2011
File:ShanghaiTowerMarch2012.JPG|Mars 2012
File:Shanghai Tower, 07-21-2012.JPG|Juli 2012
File:Three Bigs Far.jpg|August 2012
File:ShanghaiTower10112012.tif|Oktober 2012
File:Shanghai World Financial Center - JinMao Tower - Shanghai Tower -- 2013.03.02.jpg|Mars 2013
File:CWC 1424.jpg|Mai 2013
File:Shanghai Tower 2013-8-3.JPG|August 2013


## Referanser


## Se også
*Liste over skyskrapere
## Eksterne lenker
*
Hangover

**Hangover** har flere betydninger:

* Hangover (alkohol), et engelsk uttrykk for bakrus/fyllesyke.
* ''Hangover'' (film), amerikansk film fra 2009.
Belgisk kjede

**Belgisk kjede** (også **belgisk rulle**) er den kanskje mest energieffektive form for gruppesykling dersom man skal holde stor fart over lang tid. Formasjonen består av to rekker ryttere hvor rekken som holder farten oppe sykler ca. 2&nbsp;km/t hurtigere enn rekken med ryttere som avløses. Den førende rytteren skifter over til avløserrekken så snart bakhjulet er kommet foran framhjulet til sidemannen. Bakerst i formasjonen skifter den siste rytteren i avløserrekken over til den hurtige rekken så snart det er mulig. Slik sirkulerer hele formasjonen kontinuerlig.

Denne måten å organisere laget på deler den tunge lederjobben likt mellom deltakerne i rulla, og det er også formasjonens ulempe: Alle må lede like mye uansett innbyrdes styrke, derfor brukes ikke *belgisk kjede* så mye lengre. Men formasjonen kan gi fordeler ved svært høye hastigheter eller sterk motvind fordi det er hardt å holde det høye tempoet i front over lengre tid, og dessuten får også rytterne som avløses fordel av å ligge i vindskygge. 

En gruppe erfarne ryttere som sykler *belgisk rulle* tar hensyn til hvilken vinkel vinden kommer inn fra. Ved sidevind plasserer rytterne seg sideveis forskjøvet, slik at framhjulet befinner seg et sted mellom girøret og kranken til sykkelen foran. Rytterne i den hurtige rekka sykler i le slik at rytteren i front ikke må sykle «rundt» forhjulet til rytteren bak i det øyeblikket han veksler over til avløserrekka. I så fall måtte han akselerere et kort øyeblikk for så å bytte side i rett øyeblikk, og det er en teknikk som krever et godt samkjørt lag. 
  
Dersom sidevinden skifter underveis må om nødvendig rullas dreieretning endres.  

## Eksterne lenker
* Kolbotn Sykkelklubb, besøkt 23. november 2009
Jens Christian Skou

**Jens Christian Skou** (født 8. oktober 1918 i Lemvig i Danmark, død 28. mai 2018 i Aarhus) var en dansk fysiolog, utdannet i medisin ved Københavns Universitet. Han mottok i 1997 Nobelprisen i kjemi.

## Liv og virke
### Bakgrunn
Skou ble født i Lemvig på Vest-Jylland. Han studerte medisin ved universitetet i København frem til 1944.

### Karriere
Deretter arbeidet han ved klinikker i Hjørring og Aarhus. Skou tok den medisinske doktorgrad ved Aarhus Universitet i 1953, hvor han i 1963 ble professor i fysiologi.

Fra 1978 til 1988 var professor i biofysikk ved samme universitet. Han arbeidet med cellemembraners evne til å transportere stoffer inn i eller ut av cellen. I 1957 offentliggjorde han sin første artikkel om natrium-kalium-pumpen (Na+,K+-ATPase) og fikk 1997 Nobelprisen i kjemi for oppdagelsen av pumpen. Han ble i 1986 utnevnt til æresdoktor ved Københavns Universitet. Han ble pensjonist i 1988.

Skou var medlem av det danske vitenskapsakademi Det Kongelige Danske Videnskabernes Selskab.

### Forskning
ATP (adenosintrifosfat) fungerer som energitransportør hos alle levende organismer fra bakterier og svamper, til planter og dyr og mennesker. ATP fanger den kjemiske energi som frembringes ved forbrenning av føde, og overfører den til reaksjoner som krever tilførsel av energi. ATP er oppbygd av nukleosiden adenosin forbundet til tre fosfatgrupper på rekke. Ved avspaltning av den ytterste fosfatgruppe dannes adenosindifosfat (ADP) samtidig som den frigjorte energi kan brukes ved andre reaksjoner.

Allerede i 1920-årene var det kjent at ionsammensetningen i levende celler er annerledes enn i omgivelsene. Inne i cellene er natriumkonsentrasjonen lavere og kaliumkonsentrasjonen høyere enn i væsken utenfor. Gjennom arbeider av britene Richard Keynes og Alan Lloyd Hodgkin (Hodgkin fikk Nobelprisen i medisin i 1963) i begynnelsen av 1950-årene ble det kjent at ved en nervestimulasjon strømmer natriumioner inn i nervecellen. Forskjellen i konsentrasjon gjenskapes ved at natrium på nytt transporteres ur. At denne transport krevde ATP var sannsynlig, ettersom man kunne hemme den i den levende celler ved å hemme ATP-dannelsen.

Med dette som utgangspunkt begynte Jens Christian Skou å lete etter et ATP-nedbrytende enzym i nervemembranen som kunne forbindes med iontransport, og i 1957 offentliggjorde han den første artikkel om en ATPase som aktiveres av natrium- og kaliumioner (Na+, K+-ATPase). Han var den første som beskrev et enzym som kan gi en rettet (vektoriell) transport av substanser over en cellemembran, en fundamental egenskap hos enhver levende celle. Senere har man påvist adskillige enzymer med prinsipielt tilsvarende evne.

## Verker

*
*

## Referanser


## Eksterne lenker

* Steno Museet – Kort innføring i Jens C. Skous bakgrunn og forskning
Tirlittanprisen

**Tirlittanprisen** er en finsk pris for barnelitteratur som deles ut av Finlands forfatterforening annet hvert år. Prisen er på 4 000 euro. Den har sitt navn etter tittel og hovedperson i Oiva Paloheimos barnebok.

## Liste over prisvinnere

## Referanser


## Eksterne lenker
* Akademiska bokhandelns nettsted
Kinaullhåndskrabbe

**Kinaullhåndskrabbe** (*Eriocheir sinensis*, kinesisk: 大閘蟹; pinyin: *Dà zhá xiè*, eller shanghainesisk hårete krabbe: 上海毛蟹; *Shànghǎi máo xiè*) har fått sitt spesielle navn på grunn av dens store klør som er dekket med pels, og det kan se ut som den har votter. Krabbearten levde opprinnelig kun langs kysten i Øst-Asia fra Fujian i Kina til Korea i sør.

Krabben er en invaderende art og antagelig har den blitt ført til farvannene i nordlige Europa via ballastvannet i fraktskip. Siden har den spredd seg til i Nord-Amerika, Europa og er funnet på Sørlandet og i Drammensvassdraget i Norge.  I Danmark ble den første gang observert i 1927.

Krabben tåler både ferskvann og saltvann, spiser alt og er ikke kresen på vannkvalitet.

Ifølge Samarbeidsrådet for biologisk mangfold har krabben store økonomiske konsekvenser for fiskeindustrien ved at den fester seg i fiskegarn og spiser av fisk og åte. Den er meget konkurransedyktig og kan utkonkurrere flere arter. Ullhåndskrabbe er tatt med i Verdens naturvernunions liste over de 100 mest skadelige invaderende artene i verden. I Fremmedartslista 2018 er arten vurdert til *svært høy risiko* på grunn av stort invasjonspotensial og høy økologisk effekt.

## Delikatesse
Krabben er en delikatesse innen det shanghainesiske kjøkken, og særlig priset er hunnens rogn. Krabbekjøttet anses å ha en «kjølende» (yin) effekt på kroppen. Særlig ettertraktet og kostbar er krabbene av denne arten fra Yangchengsjøen vest for Shanghai. De fleste yangchengkrabber fraktes til dyre restauranter i Shanghai eller Hongkong. 

## Referanser




## Litteratur
* É. Veilleux & Y. de Lafontaine (2007): *Biological Synopsis of the Chinese Mitten Crab (Eriocheir sinensis). Canadian Manuscript Report of Fisheries and Aquatic Sciences 2812*. Ed.: Fisheries and Oceans Canada Science Branch, Pacific Region, Pacific Biological Station Nanaimo, BC.

## Eksterne lenker
*
William Wanless

**William Wanless** (1865–1933) var en kanadisk misjonslege som ble adlet for sin innsats som lege i Miraj i India, hvor han arbeidet i nesten 40 år.

Wanless tok sin medisinske utdannelse i New York og meldte seg deretter til tjeneste for den presbyterianske kirke i New York, som valgte å sende ham til India. Han kom til Miraj i 1889. Byen var da en vasallstat under det britiske imperiet. Til å begynne med var hans hospital bare en liten jordhytte, men etter hvert fikk han bygget opp et tidsmessig anlegg. Han kunne selv stå for byggingen, ettersom han hadde kvalifikasjoner i faget, og etter hvert hadde sykehuset fem avdelinger med nødvendige støttefunksjoner. Selv sto han for det meste av det medisinske arbeidet, deriblant opptil 6000 operasjoner årlig. Ryktet om hans innsats spredte seg, så etter hvert kom det folk fra hele det vestlige India til sykehuset. 

Om arbeidet og erfaringene skrev han i medisinske tidsskrifter, både om fordøyelsesproblemer, kreft og tuberkulose., men også om sine erfaringer som kirurg innen andre emner. 

For å støtte arbeidet på sykehuset etablerte han en sykepleieskole som uteksaminerte over 200 studenter i hans tid i India. For alt sitt arbeid fikk han Kaisar-i-Hind-medaljen, først i sølv og så i gull. Da han ble pensjonist i 1928, ble han adlet. Fra Aga Khan fikk han et sølvskrin med et varmt takkebrev og det ble samlet inn penger til å bygge et tuberkulosesanatorium i hans navn. 

De siste årene av sitt liv tilbrakte han i California, hvor han skrev artikler og talte om sykehuset i India for å skaffe støtte til det. Sykehuset han startet fikk senere navnet Wanless Hospital til minne om grunnleggeren.

## Referanser


## Kilder
* *British Medical Journal* 25. mars 1933, seksjon «Obituaries»
Skyteepisoden ved Fort Hood

**Skyteepisoden ved Fort Hood** fant sted 5. november 2009 på Fort Hood, det amerikanske forsvarets største base, utenfor Killeen i Texas. 13 mennesker ble drept og 30 ble såret.

Nidal Malik Hasan, en psykiater og major i den amerikanske hæren, er mistenkt for skytingen.  Han har familiebakgrunn fra Palestina, men er født i USA og er muslim. Sivilit politi skadeskjøt og arresterte Hasan.
Alvar Renqvist

**Alvar Renqvist** (født 15. februar 1868 i Viborg, død 28. juli 1947 i Kyrkslätt) var en finsk bokforlegger. Han var sønnesønn av Henrik Renqvist.

Renqvist var administrerende direktør for forlaget Otava mellom 1893 og 1898 og på ny mellom 1904 og 1938 samt styrets leder fram til 1947. Han var også medlem av styret for banken Kansallis-Osake-Pankki mellom 1898 og 1903.

Fra 1904 til 1905 satt han i ståndslantdagen for borgerskapet.

Finlands bokstiftelse (Suomen Kirjasäätiö) deler årlig ut *[[Alvar Renqvist-prisen]]*.

## Referanser
Christen Købke

**Christen Schiellerup Købke** (født 26. mai 1810, død 7. februar 1848) var en dansk kunstmaler. I sin samtid oppnådde han ikke særlig anerkjennelse, men regnes i dag for den kanskje betydeligste av malerne i gullalderen. 

## Liv og virke
Købke studerte ved Kunstakademiet i København allerede som 12-åring og inntil 1832. Fra 1825 var han  elev av C.A. Lorentzen – fra 1828 av C.W. Eckersberg. 
Købkes større malerier er preget av en tørr, akademisk stil. Det er særlig hans mindre studier og portrettene, som beundres i dag. Hans beste verker er preget av ro og farvesans, hvor dagligdags motiver tilføres spenning og dynamikk gjennom utradisjonelle beskjæringer og dristige komposisjoner.

Købke hentet primært sine tidligste motiver fra Kastellet, hvor hans far var baker fra 1815. Maleriene virker i dag spontane og moderne i farveholdning og oppstilling. 
Da familien flyttet til Blegdamsvej (også i København) i 1833 inntrådte en endring i hans kunst: For å forberede et gjennombrudd som maler, begynte han å arbeide med større formater og mere konstruerte komposisjoner. Som ledd i planen reiste han i 1838 på dannelsesreise til Italia over Dresden og München. På reisen foretok han skisser og studier, som skulle bli grunnlag for større malerier etter hjemkomsten til Danmark i 1840.

Hans store maleri «Parti af Marina Piccola på Capri» ble i 1846 forkastet som medlemsstykke til Kunstakademiet. Skuffelsen over det og økonomiske problemer som følge av farens død kom til å plage ham frem til hans tidlige død i 1848. Han døde av lungebetennelse og er begravet på Assistens Kirkegård i København.

Købke er oppført i Kulturkanonen med verket «Efterårsmorgen ved Sortedamssøen».

## Galleri

Christen Købke - Frederiksborg Slot set fra Jægerbakken. Aften.jpg|«Frederiksborg Slot set fra Jægerbakken. Aften» 1835.Den Hirschsprungske Samling
Christen Købke - The Bay of Naples with Vesuvius in the Background.jpg|Napolibukten fra 1839–1840.Statens Museum for Kunst


## Referanser


## Litteratur
* Hans Edvard Nørregård-Nielsen, *Christen Købke*, 3 bind, Gyldendal, 1996. ISBN 87-02-04937-6.
* Kasper Monrad: *Christen Købke, Dansk Guldalder* (Hovedverker på Statens Museum for Kunst), København 1994, s. 138-139

## Eksterne lenker
* 
* Dansk biografisk leksikon
*  Guide til dansk guldalder
* Kultursenteret Assistens
Storm P.-Museet

**Storm P.-Museet** er et museum som ligger ved Frederiksberg Runddel på Frederiksberg på Sjælland I Danmark.

Museet ble etablert i bygningen i 1977 og inneholder en del av humoristen og tegneren Robert Storm Petersen etterlatte bo. Bygningen var opprinnelig lokal politistasjon. 

Samlingen illustrerer en lang rekke av Storm P.s mange talenter.
## Eksterne lenker
*
Klement

**Klement**, **Clement** og **Clément** er mannsnavn med opprinnelse det opprinnelig vulgærlatinske navnet *Clemens*, dannet av *clemens*, «barmhjertig, hensynsfull».

*Klement* kan være:
* en nordisk variant av *Klemens*, som er en nordisk skrivemåte av *Clemens*. 
* en tsjekkisk og slovakisk form av *Clemens*

*Clement* kan være:
* en alternativ skrivemåte av *Klement*.
* en engelsk form av *Clemens*.

*Clément* er en fransk form av *Clemens*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Klement Gottwald (1896–1953), tsjekkoslovakisk politiker
*Clement Attlee (1884-1967), britisk politiker og Storbritannias statsminister 1945-1951.

## Annen bruk av navnet
* Ricardo Klement, falskt navn brukt av Adolf Eichmann

## Referanser


## Eksterne lenker
*
Pigouskatt

**Pigou-skatt** er en skatt som tvinger produsenten av en negativ eksternalitet å ta inn over seg de samfunnsøkonomiske kostnadene den påfører omgivelsene. Som eksempel kan nevnes bøtelegging eller skatt ved forurensing.

Begrepet er oppkalt etter den britiske økonomen Arthur Cecil Pigou (1877–1959) som også utviklet begrepet økonomiske eksternaliteter.

## Se også

* Grunnrenteskatt
* Særavgifter
Kinas riksvei 106

**Kinas riksvei 106** (*G106*; 106国道, 106 *Guo Dao*) er en hovedvei fra Beijing til Guangzhou i Folkerepublikken Kina.

Den går ut fra Beijing gjennom Yuquanying og fører innom blant annet Hengshui, Puyang, Kaifeng, Ezhou og Shaoguan på sin vei ned til Guangzhou i Sørkina. Veien er 2&nbsp;466&nbsp;km lang.

## Rute og distanser


Image:G106-1284km-marker-0092.jpg|1284 km fra Beijing (nær Daye i Hubei)
Image:Yangxin-County-village-0045.jpg|Den kombinerte G106/G316 er hovedgaten i mange landsbyer i fylket Yangxin i Hubei
Image:TongshanXian-G106-G316-junction-0018.jpg|Nær krysset med G316 i fylket Tongshan i Hubei
Bo Jonsson (Grip)

**Bo Jonsson (Grip)** (trolig født i begynnelsen av 1335, død 20. august 1386, var en svensk adelsmann, riksråd og riksforstander med tittel av *drots* («drottsete»), og var dermed mektigere enn Sveriges konge, først kong Magnus Eriksson og senere Albrekt av Mecklenburg. Grips foreldre var Jon Tomasson av slekten Grip og Ingeborg Bosdotter av slekten Natt och Dag. Han ga navn til Gripsholms slott, hvor han opprinnelig bygget en borg og dermed oppførte det første anlegget. 

Familienavnet Grip er svensk for «griff», og et våpenskjold med sort griff mot gullbakgrunn skal stamme fra ham, og er siden blitt Södermanlands våpen. Familien var en del av den svenske uradel og var kjent siden 1296. 

Han testamenterte mye grunn til Vadstena kloster, og er gravlagt i klosterkirken, der gravsteinen hans er både knekket og flyttet på. 

Han var Sveriges største jordeier etter kongen, og satt på rundt 1/3 av svensk territorium. I 1374 sikret han seg hele Finland. Dette ga ham kontroll over Åbo slott, Tavastehus slott og Viborgs slott i Finland, og Kalmar slott og Nyköpingshus i tillegg til Gripsholm i Sverige. Mange av disse eiendommene skaffet han seg gjennom lån til kong Magnus Eriksson. Når kongen ikke kunne betale, overtok Grip eiendommene han hadde tatt pant i. Han skal ha eid mer enn 1&nbsp;500 gårder i 350 sogn.

Grip var sentral i avsettelsen av kong Magnus Eriksson, og innsettelsen av Albrekt av Mecklenburg.

Imidlertid hadde han testamentert sitt gods til riksrådet, noe som etter hans død skapte slik konflikt mellom kong Albrekt og svensk adel at stormennene søkte støtte fra dronning Margrethe 1.

## Referanser


## Eksterne lenker
* 
*
Mobilsingel

**Mobilsingel** er en sang som først blir utgitt for nedlasting til mobiltelefon. Kunder kan handle musikk over mobilnettet uten kredittkort.

Anglo-italienske elektronikabandet Planet Funk var de første til å gi ut en mobilsingel: Sangen «Stop Me» ble gitt ut som mobilsingel 8. mai 2006.  Allerede i 2005 ga Coldplay ut sangen «Speed of Sound» som ringetone til mobil, og Sør-Korea var enda tidligere ute med å gi ut sanger som ringetoner.

## Referanser
Litteraturåret 1939

## Hendelser
*27. juli – Gösta Knutsson kommer ut med den første boken om Pelle Svanslös.

## Prisvinnere

* Aleksis Kivi-prisen: V.A. Koskenniemi
* Carnegie Medal in Literature: Eleanor Doorly for *Radium Woman* 
* De Nios stora pris: Vilhelm Moberg
* Holger Drachmann-legatet: Alba Schwartz og Hans Kirk
* Nobelprisen i litteratur: Frans Eemil Sillanpää, Finland 
* Otto Benzons Forfatterlegat: Aage Dons

## Nye bøker
### Skjønnlitteratur
**[[Alrune (roman)|Alrune]]* (*The Mandrake Rout*) av Martha Ostenso
**[[Barbara (roman)|Barbara]]* av Jørgen-Frantz Jacobsen
**Bare Alberte* av Cora Sandel 
**[[Bare en mor (bok)|Bare en mor]]*  (*Bara en mor*) av Ivar Lo-Johansson
**[[Coming up for Air]]* av George Orwell
**[[Den lange søvnen (roman)|Den lange søvnen]]* (*The Long Sleep*) av Raymond Chandler 
**Elpidi* av Vilhelm Ekelund 
**[[Finnegans Wake]]* av James Joyce
**[[Fragment av et magisk liv]]* av Claes Gill
**Gamla gudar* av Bo Bergman
**[[Gravemaskinen Gunda]]* (*Mike Mulligan and his steam shovel*) av Virginia Lee Burton
**Guds kvern maler langsomt* (*Hercule Poirot's Christmas*) av Agatha Christie
**Johnny fikk gevær* (*Johnny Got His Gun*) av Dalton Trumbo
**[[Muren (novellsamling)|Muren]]* (*Le Mur*) av Jean-Paul Sartre
**Madame Dorthea* av Sigrid Undset 
**Mord er ingen sak* (*Murder is Easy*) av Agatha Christie 
**[[Onkel Fred i vårstemning]]* (*Uncle Fred in the Springtime*) av P.G. Wodehouse
**Regatta Mystery and Other Stories* av Agatha Christie 
**September* av Aksel Sandemose (noveller)
**[[Spør støvet]]* (*Ask the Dust*) av John Fante
**[[Statister (bok)|Statister]]* av Jan Fridegård
**[[Ti små negerunger]]* (*Ten Little Niggers*) av Agatha Christie
**[[Vredens druer]]* (*The Grapes of Wrath*) av John Steinbeck

### Sakprosa
**Forpostfektninger – essays* av Arnulf Øverland
**Færøerne, Danmark, Grønland*  av Rikard Long
**Trygg kost for norske hjem* av Henriette Schønberg Erken 

## Fødsler
Alderen på levende personer født i 1939 er enten:  eller  år.

## Dødsfall

## Referanser
Liste over kriger Vietnam har deltatt i (før 1940)

}  Frankrike
  Spania
| **Tap** 
Cochinkina blir en fransk koloni
|-
| Den franske invasjonen av Tonkin  (1883&ndash;1886)
| Vietnam
  Kina
 De svarte flaggs hær
|   Frankrike
| **Tap** 
Tonkin og Annam innlemmes i Fransk Indokina
|-
| Den fransk-kinesiske krig  (1884&ndash;1885)
| Vietnam
  Kina
 De svarte flaggs hær
|   Frankrike
| **Tap** 
Fransk dominans over Tonkin og Annam
|-
| Can-vuong  (1885&ndash;1889)
| Can-vuong
|   Frankrike
| **Fransk seier** 
Opprøret slått ned
|-
| Yen Bai-mytteriet  (1930)
|   Viet Quoc
|   Frankrike
| **Fransk seier** 
Opprøret slås ned og flere aktører henrettes
|}

## Se også
Liste over kriger Vietnam har deltatt i (etter 1945)
Frederick Theodore Frelinghuysen

**Frederick Theodore Frelinghuysen** (født 4. august 1817 i Millstone i New Jersey, død 20. mai 1885 i Newark i New Jersey) var en amerikansk republikansk politiker, kjent som landets utenriksminister under president Chester Arthur i perioden 1881 til 1885.

## Biografi
Faren Frederick døde da Frederick T. var bare tre år gammel, noe som gjorde at han deretter ble adoptert av sin onkel Theodore Frelinghuysen. Theodore var senator fra New Jersey i perioden 1829 til 1835 og var visepresidentkandidat for Whig Party ved presidentvalget i 1844.

Frelinghuysen ble uteksaminert i 1836 fra Rutgers College, og innledet i 1839 sin karriere som advokat i onkelens advokatselskap. Som advokat arbeidet han blant annet på vegne av Central Railroad of New Jersey, Morris Canal and Banking Company og andre selskap. Han giftet seg med Matilda Elizabeth Griswold, og fikk med henne tre døtre og tre sønner. Hans sønn George Griswold Frelinghuysen hadde senere et sommersted i Morristown i New Jersey som i dag er kjent som Frelinghuysen Arboretum.

### Politiske verv
Frelinghuysen gikk inn i politikken i 1849 som medlem av Whig Party, men gikk over til Det republikanske partiet ved presidentvalget i 1860. Han var medlem av USAs senat som senator fra New Jersey i perioden 1867 til 1869 som erstatter av den avdøde senatoren William Wright, og igjen gjennom en full periode etter omvalg fra 1871 til 1877.

I 1870 ble Frelinghuysen utnevnt til USAs minister til Storbritannia, men han takket nei til embetet. I slutten av desember 1881 ble han utnevnt til utenriksminister av president Chester A. Arthur, et verv han takket ja til og som varte til begynnelsen av mars 1885 da Arthurs periode gikk ut og ble erstattet av Grover Cleveland.

Som utenriksminister motarbeidet han sin forgjenger James G. Blaines panamerikanske politikk og forhandlet frem en grenseavtale med Canada.

Etter sin periode som utenriksminister trakk Frelinghuysen seg tilbake fra det offentlige og pensjonerte seg. Han døde den 20. mai 1885 i Newark i New Jersey, tre måneder etter at han trakk seg tilbake.

## Referanser


## Eksterne lenker
* 
* 
*  State.gov – Frederick Theodore Frelinghuysen (1817–1885) – Biografien til Frelinghuysen hos U.S. Secretary of State.
*  Millercenter.org – Frederick T. Frelinghuysen (1881–1885) – Biografien til Frelinghuysen som utenriksminister hos Miller Center of Public Affairs.
Talentiaden

***Talentiaden*** var en musikalsk talentkonkurranse som gikk sporadisk på NRK fra 1990 til 1997. Den ble ledet av Dan Børge Akerø og Ivar Dyrhaug, (de innledende rundene en del av fjernsynsprogrammene *[[LørDan]]* i 1990 og 1991, *[[Rett hjem]]* i 1994 og *[[I.D. ÅRET]]* i 1997).  Arrangementet var et samarbeid med Norsk Sang- og Musikkråd og hadde store pengepremier og høye seertall. 1997-utgaven var en nordisk versjon (i Chateau Neuf i Oslo).

Man hadde forut for fjernsynssendingene hatt lokale «talentiader», for eksempel i Mosjøen der sangartisten Maria Haukaas Storeng, dengang 11 år, vant.

## Vinnere og annet
*1990: Folkejuryens pris på kr  vunnet av fiolinisten Henrik Myreng (13 år). Fagjuryprisen gikk til pianisten Benedicte Palko  (17) fra Stavanger. Publikumsprisen vunnet av Trond Davidsen (gitarist) fra Bodø.
*1991: Folkejuryens pris på kr  vunnet av sopranen Eir Inderhaug (18) fra Sandnes. Fagjuryens pris på kr  til trekkspilleren Frode Haltli (16) fra Våler. Harpisten Kjersti Beate Vindal (14) fra Trondheim vant tilsammen kr  for sine andrepriser (i begge kåringene) og en ekstraordinær pris fra Rikskonsertene. Pianisten Pål Lindtner Eide fikk også pris.
*1994: I Oslo Spektrum vant sangeren Jan Werner Danielsen  (17) fra Sand i Nord-Odal kr  for *Anthem* fra *[[Chess (musikal)|Chess]]*.  Cecilie Schilling (19) fra Svelvik ble nummer to og vant kr , mens  Lisa Stokke (18) fra Tromsø fikk tredjeplass og kr . Fagjuryprisen på kr  ble vunnet av Bjergstedt Jazzkvartett fra Stavanger med Per Zanussi (17) trommer, Øivind Stømer (17), Odd Brommeland (17) og Endre Landsnes (17). Tromsø-solisten Lisa Stokke ble oppdaget i Talentiaden på NRK i 1994.
*1997: Jai Shankar, tablaspiller fra Oslo, vant fagjuryprisen, foran *MaarudKara* (Amund og Henrik Maarud med far).  Saksofonisten Cathrine Winnes (19) vant folkejuryprisen.  Begge vant kr .

## Se også
* *[[Kjempesjansen]]*, musikk- og dansekonkurranse sendt NRK i 2003 og 2006
* *[[Idol (TV-program)|Idol]]*, talentprogram sendt på TV 2 fra 2003 til 2020
* *[[Norske talenter]]*, talentprogram sendt på TV2 2008–2019 og TVNorge siden 2023
Gulfmedaljen

**Gulfmedaljen** (engelsk: *The Gulf Medal*) er en britisk militær medalje innstiftet i 1992 og tildelt deltagere i frigjøringen av Kuwait under Gulfkrigen 1990–1991.

## Utforming
Gulfmedaljen er laget i koppernikkel og er rund. Medaljen har en diameter på 36 mm. Aversen viser dronning Elisabeth IIs høyrevendte portrett omgitt av innskriften «ELIZABETH II DEI GRATIA REGINA FID. DEF.». Dronningen bærer krone. Reversen viser et motiv bestående av anker, automatgevær og ørn, symboler som representerer de tre britiske forsvarsgrenene. Motivet er omgitt av innskriften «THE GULF MEDAL» i en bue øverst og «1990–91» i en bue nederst.

Medaljen er opphengt i et bånd med en bred midtstripe i sandgul farge, med kantstriper i mørk blått, rødt og lyst blått. Kantstripenes farger er står for de tre forsvarsgrenene. Mottagerens rullenummer, rang, navn og forsvarsgren er inngravert på medaljens ytterkant.

Medaljen er også tildelt med båndspenner. Den ene av disse har innskriften «16 JAN TO 28 FEB 1991», mens den andre har innskriften «2 AUG 1990». 

## Tildeling
Gulfmedaljen ble tildelt britisk og alliert personell, som deltok i Gulfkrigen. Britisk personell som tjenestegjorde i 30 dager i sammenheng i felt mellom 2. august 1990 og 7. mars 1991 ble tildelt medaljen. Medaljen med spennen «16 JAN TO 28 FEB 1991» ble tildelt for syv dagers sammenhengende tjeneste i felt i tidsrommet spennen angir. Spennen «2 AUG 1990» ble tildelt tjenestegjørende i *Kuwait Liaison Team*, som befant seg i Kuwait på datoen for Iraks invasjon.

Det ble i alt tildelt 59&nbsp;687 medaljer til britisk personell. Medaljen ble i tillegg tildelt utenlandsk personell, militært så vel som sivilt, som tjenestegjorde ved de britiske styrkene i Midtøsten i forbindelse med frigjøringen av Kuwait.

## Gulfmedaljen og Norge
Gulfmedaljen ble også tildelt nordmenn og er godkjent til bruk på norsk militær uniform. I norsk militær sammenheng behandles Gulfmedaljen som tilhørende «Gruppe 5: Andre utenlandske dekorasjoner».

Blant norske mottagerne av medaljen med spenne er generalmajor Kristin Lund.

## Referanser


## Eksterne lenker
* The Gulf Medal (1990–91), fra Storbritannias Forsvarsdepartement
Linjesvitsjing

**Linjesvitsjing** er kommunikasjon som foregår direkte over en linje som reserveres for den tiden kommunikasjonen varer, som for eksempel en telefonsamtale. Det tradisjonelle fasttelefoni (brukte Public switched telephone network-teknologi) hadde derfor linjesvitsjing.

Alternativet til linjesvitsjing er kjent som pakkesvitsjing. 

## Eksempel på telenett med linjesvitsjing
### Fastnett
* PSTN (analog)
* ISDN (digital)

### Mobilnett
De tidligere generasjonene mobilnett hadde linjesvitsjing, herunder NMT (1G), 2G og 3G - mens fra 4G og utover har man benyttet pakkesvitsjing.
Slamstrøm

**Slamstrøm** er vanlig i fjellområder, spesielt i områder med et tørt klima. Ved mye og kraftig regn spyles finkornig eller grovt materiale som sand eller steinblokk nedover og samles til slamstrømmer i dalbunnen.
Kuwait Liberation Medal

**Kuwait Liberation Medal** er en engelskspråklig betegnelse som kan vise til flere militære medaljer:

*Frigjøringsmedaljen, tildelt av Kuwait
*Medaljen for frigjøring av Kuwait, tildelt av Saudi-Arabia
Tuveraset

**Tuveraset** (*Raset i Tuve*) var et kvikkleireskred som inntraff klokken 16.09 den 30. november 1977 i Tuve på Hisingen i Göteborg. Det krevde ni dødsoffer og er dermed en av de verste naturkatastrofene i Sverige i moderne tid.

## Referanser


## Eksterne lenker
* Göteborgs kommuns program enligt översiktsplan XX för Tuve-Säve-området (PDF-fil, se sidan 18 om raset) 
* Inslag från SVT:s Västnytt, 25 år efter raset
* P3 Dokumentär, Raset i Tuve, 2008-10-05 (MP3, 47 mb)
Now That’s What I Call Music! 1

***Now That's What I Call Music! 1*** er det første samlealbumet i den norske Now That's What I Call Music-serien og ble utgitt 23. november 2009.

## Sporliste
# DonkeyBoy &ndash; «Sometimes»
# Black Eyed Peas &ndash; «I Gotta Feeling»
# Robbie Williams &ndash; «Bodies»
# P!nk &ndash; «Please Don't Leave Me»
# A1 &ndash; «Take You Home»
# Keri Hilson feat. Kanye West & Ne-Yo &ndash; «Knock You Down»
# Dumdum Boys &ndash; «Snø på Mars»
# James Morrison feat. Nelly Furtado &ndash; «Broken Strings»
# Jaa9 & OnklP &ndash; «Konfliktsky» 
# Cascada &ndash; «Evacuate the Dancefloor»
# Lady Gaga &ndash; «Paparazzi» 
# Backstreet Boys &ndash; «Straight Through My Heart»
# The Pussycat Dolls &ndash; «Hush Hush»
# Sivert Høyem &ndash; «Moon Landing»
# Naturi Naughton &ndash; «Fame»
# Pixie Lott &ndash; «Mama Do (uh oh, uh oh)»
# Pitbull &ndash; «Hotel Room Service»
# Aleksander With &ndash; «What's the Story»
# Michael Mind &ndash; «Gotta Let You Go»
# Aqua &ndash; «Back to the 80's»

## Kilder
*
Stephan Andersen

**Stephan Maigaard Andersen** (født 1981) er en dansk tidligere fotballspiller.

Andersen hadde spilt en enkelt kamp for  da han ble tatt ut til troppen som skulle representere Danmark i EM i 2004.

## Biografi
Andersen startet sin karriere hos Hvidovre IFs ungdumslag, men flyttet senere til Brøndbys ungdomsrekker. Da han ikke ble sett på som et emne til keeperplassen i Brøndby over tid, forlot han Brøndby for å flytte tilbake til Hvidovre vinteren 1999. Andersen fikk sin seniordebut for Hvidovre IF i den nest øverste danske liga, 1. division, og ble annaerkjent som et stort talent. Han ble kalt opp til Danmarks U21-landslag i juni 2001.

I mars 2002 valgte Hvidovre-eieren og den profesjonelle keepreren Peter Schmeichel å avbryte sitt engasjement i klubben. Hvidovre forsøkte aktivt å kvitte seg med Andersen, som var en av bare to profesjonelle spillere på laget. I starten ble han etterspurt av flere klubber i engelsk fotball, blant annet Schmeichels klubb Aston Villa FC og Sunderland AFC, den danske landslagsmålvakten Thomas Sørensens klubb. Sunderland valgte å kjøpe Thomas Myhre i stedet, og ingen andre utenlandske tilbud viste seg. Andersen flyttet deretter Akademisk Boldklub (AB) i den danske superliga i august 2002. Mens han var i AB nådde han opp på 21 kamper for U21-landslaget, og blev den første keeperen til å vinne en talentpris, Årets danske U-21-talent. Etter gode prestasjoner for AB fikk Andersen sin landslagsdebut mot  i mars 2004. Han ble valgt som andrekeeper for det danske landslaget i EURO 2004, hvor Thomas Sørensen ble foretrukket som den startende keeper i hver kamp.

Han flytte utenlands for å spille for den engelske klubben Charlton Athletic for en transfersum på 8 millioner i juni 2004. I sin første sesong med Londonklubben hadde han kun to opptredener for førstelaget, men da førstevalget Dean Kiely ble skadet, startet Andersen 2005-06-sesonen på laget. Senere gjorde en dårlig midt-sesong, hos hele Charlton, at Andersen ble satt ut av førstelaget til fordel for først Kiely, og deretter av Thomas Myhre, som etablerte seg som førstevalg da Charltons spill begynte å bli bedre. Andersen spilte riktignok de to siste kampene i sesongen, da Myhre var skadet.

I overgangsvinduet i sommeren 2006 så det ut til at Andersen var klar til å skifte til Leeds United på en leieavtale over èn sesong, men da Charlton insisterte på å ha en klausul, som betydde at de kunne hente Andersen tilbake når som helst, ble det ikke noe av avtalen. I første halvdel av sesongen 2006-07 måtte Andersen være vitne til, at den innleide keeperen Scott Carson ble førstevalget i Charlton, og i november 2006 signerte Andersen en kontrakt med danske Brøndby IF, som han ville slutte seg til i januar 2007. Etter høstsesongen 2008 mottok han målvaktenes egen pris, *Det Gyldne Bur* for sine gode prestasjoner.

## Titler
* Årets U21-talent 2003
* **[[Landspokalturneringen]]**
** **Vinner (1):** 2007-08
* **[[Royal League]]**
** **Vinner (1):** 2006-07
* **[[Det gyldne bur]]**
** **Vinner (1):** 2008

## Referanser




## Eksterne lenker
* 
* Brøndby IF-profil
* Karrierestatistikker hos Danmarks Radio
Michael Francis Duch

**Michael Francis Duch** (født 22. september 1978 i Trondheim) er en norsk jazzmusiker (kontrabass) og professor ved Jazzlinja på NTNU. 

Han har vært med på over 70 plateinnspillinger. Duch er fast medlem av rockebandet Dog & Sky, improvisasjonskvartetten Lemur med Bjørnar Habbestad, Hild Sofie Tafjord og Lene Grenager og jazztrioen enenen med Eirik Hegdal og Tor Haugerud.
Han har også spilt med Anita Kaasbøll, Trondheim Jazzorkester, Lasse Marhaug, Otomo Yoshihide, Ingar Zach, Taku Sugimoto, Sachiko M, Mark Wastell, Mats Gustafsson, Stian Westerhus, Peter Brötzmann, Jaap Blonk, Gert-Jan Prins, Christian Wolff, Tony Conrad og John Tilbury.

I perioden 2007–2010 var Duch tatt opp ved Stipendprogrammet for kunstnerisk utviklingsarbeid ved Jazzlinja på NTNU. Hans prosjekt var friimprovisasjon – sjanger og metode. Han har fordypet seg i stykkene til engelske Cornelius Cardew. Hans veiledere i forskningsprosjektet var Bjørn Alterhaug og John Tilbury.

Duch ble i 2014 tatt opp i Akademiet for yngre forskere.

Han mottok Statens kunstnerstipend type Arbeidsstipend for perioden 2017–2020.

## Utgivelser
* Michael Francis Duch (2014) - Tomba Emmanuelle - SOFA Music
* Lemur (2014) - Parish of Lemur (2xCD), +3db records
* Neil Davidson & Michael Duch (2014) - Oera - Consumer Waste 
* Dog & Sky (2013) - Denver - Crispin Glover records
* Michael Francis Duch (2010) – Edges – +3db records
* Tilbury/Duch/Davies (2010) – Cornelius Cardew: Works 1960-70 – +3db records
* Lemur (2010) – Aigéan – +3db records
* enenen (2010) – Rød & Blå – Øra Fonogram
* Alpaca Ensemble/Eirik Hegdal (2010) – Elevator – Øra Fonogram
* Trondheim Jazzorkester & Kim Myhr – Stems and cages (2010) – MNJ Rec.
* Tony Conrad / C. Spencer Yeh / Michael Francis Duch (2010) – Musculus Trapezius – Mastered by Jim O'Rourke – Pica Disk
* Lemur (2008) – IIIIIII – +3dB records
* Dog & Sky (2008) – Lhasa Express – Crispin Glover Rec.

## Referanser


## Eksterne lenker
* Ballade.no – «Etyder i åpen form» 
* Michael Duch på MySpace
* 
* 
* Nettside for Michael Duch
* Tre unge forskere fra NTNU blir medlemmer i nystartet akademi
Now That’s What I Call Music! Hits 2009

***Now That's What I Call Music! Hits 2009*** er et samlealbum i den norske Now That's What I Call Music-serien som ble utgitt 7. desember 2009.

## Sporliste
### Disk 1
# Michael Jackson &ndash; «Billie Jean»
# DonkeyBoy &ndash; «Ambitions»
# David Guetta feat. Kelly Rowland &ndash; «When Love Takes Over»
# a-ha &ndash; «Foot of the Mountain»
# Agnes &ndash; «Release Me»
# Taylor Swift &ndash; «Love Story»
# Jaa9 & OnklP &ndash; «Glir forbi»
# Tone Damli Aaberge &ndash; «Butterflies»
# Rihanna &ndash; «Disturbia»
# Lily Allen &ndash; «Fuck You»
# The Pussycat Dolls &ndash; «I Hate This Part»
# Yohanna &ndash; «Is It True?»
# Katy Perry &ndash; «Hot 'N' Cold»
# Daniel Merriweather &ndash; «Red»
# Paperboys &ndash; «Lonesome Traveller»
# Flo Rida feat. Wynter &ndash; «Sugar»
# Kelly Clarkson &ndash; «My Life Would Suck Without You»

### Disk 2
# Eric Hutchinson &ndash; «Rock & Roll»
# P!nk &ndash; «Sober»
# Cascada &ndash; «Evacuate the Dancefloor»
# Erik & Kriss &ndash; «Rundt Fingern»
# Veronica Maggio &ndash; «Måndagsbarn»
# Alesha Dixon &ndash; «The Boy Does Nothing»
# Pitbull &ndash; «I Know You Want Me (Calle Ocho)»
# Röyksopp &ndash; «Happy Up Here»
# Lady Gaga &ndash; «Pokerface»
# Black Eyed Peas &ndash; «Boom Boom Pow»
# Alexander With &ndash; «What's the Story»
# Eva & The Heartmaker &ndash; «Superhero»
# Britney Spears &ndash; «Circus»
# Alexander Rybak &ndash; «Fairytale»
# Aqua &ndash; «Back to the 80's»
# Postgirobygget &ndash; «Luftmadrass»
# Lene Marlin &ndash; «Here We Are»

## Eksterne lenker
*
Medaljen for frigjøring av Kuwait

**Medaljen for frigjøring av Kuwait** (arabisk: نوط تحرير الكويت) er en saudiarabisk medalje innstiftet i 1991, som tildeles for deltagelse i frigjøringen av Kuwait under Gulfkrigen 1990–1991, etter at Irak invaderte Kuwait i august 1990. 

Det finnes tilsvarende medaljer innstiftet i Bahrain, Egypt og Kuwait, som på engelsk går under navnet *Kuwait Liberation Medal*, men dette er forskjellige utmerkelser.

## Utforming
Medaljen for frigjøring av Kuwait består av et sammensatt sentralt element i gull satt på en sølvstjerne med femten vekselvis lange og korte stråler. Medaljen har en høyde på 50 mm og en bredde på 45 mm. Det sentrale elementet består av et sirkulært element med kart av Den arabiske halvøy i gull satt på en stilisert globus i sølv. Dette er omgitt av en bred bord med en krans av palmegrener som har en krone på toppen. Under dette finnes en banderolle i gull med innskriftene «frigjøring av Kuwait» på arabisk og engelsk. På toppen av det sentrale elementet står Saudi-Arabias riksvåpen, et palmetre med korslagte sabler, også dette i gull.

Medaljen for frigjøring av Kuwait er opphengt i et grønt bånd som har kantstriper i rødt, svart og hvitt. Fargene er felles for Saudi-Arabias og Kuwaits flagg. Båndstripen har samme mønster og i tillegg en metallknapp med Saudi-Arabias riksvåpen i gull.

## Tildeling
Medaljen ble tildelt alliert personell som deltok i operasjoner i tilknytning til frigjøringen av Kuwait mellom 17. januar 1991 og 28. februar 1991. Tjeneste i landene på Den arabiske halvøy og Persiabukten kom i betraktning, likeså tjeneste i farvannene i Omanbukten, Arabiahavet, Adenbukten og Rødehavet. Medaljen ble tildelt i stort antall.

## Gulfmedaljen og Norge
Gulfmedaljen ble også tildelt nordmenn og er godkjent til bruk på norsk militær uniform. I norsk militær sammenheng behandles Medaljen for frigjøring av Kuwait som tilhørende «Gruppe 5: Andre utenlandske dekorasjoner».

Blant mottagerne av Medaljen for frigjøring av Kuwait er generalmajor Kristin Lund.

## Referanser
Domodossola

**Domodossola** eller **Dòm** er en by og kommune i provinsen Verbano Cusio Ossola, i regionen Piemonte, Italia.

Byen er endestasjon for Centovallibanen, som går til Locarno i Sveits.

Den er kjent for Palazzo Silva og Sacred Mount Calvary di Domodossola, et sted for pilegrimsreise. Sacred Mount Calvary di Domodossola er på UNESCO sin verdensarvliste.

## Referanser


## Eksterne lenker
*
Arthur MacArthur jr.

**Arthur MacArthur jr.** (født 2. juni 1845 i Springfield i Massachusetts, død 5. september 1912 i Milwaukee i Wisconsin) var en amerikansk general og guvernør under den filippinsk-amerikanske krig.

Arthur MacArthur jr. var far til kaptein Arthur MacArthur III og general Douglas MacArthur.

## Tidlig karriere
MacArthur kjempet i den amerikanske borgerkrigen og deltok i slaget ved Chickamauga, det tredje slag ved Chattanooga, Atlantafelttoget og slaget ved Franklin. For sin innsats i slagene fikk han senere Medal of Honor.

MacArthur forlot hæren i juni 1865 og begynte å studere juss, men det var ikke noe for ham, så han vendte tilbake til hæren i 1866 og ble forfremmet til kaptein samme år. Etter borgerkrigen ble MacArthur postert rundt i landet, til han ble sjef for Fort Selden i 1884, men ble der bare i ett år til han deltok i jakten på Geronimo. I 1889 fikk han rangen major.

## Den filippinsk-amerikanske krig
MacArthur ble sendt som en av hovedlederne for amerikanerne under den filippinsk-amerikanske krig – som generalmajor i 1899, og samme år var han en hærførerne i slaget ved Manila (1899). For dette ble han utnevnt til brigadegeneral og militærguvernør over Filippinene.

Han kom ofte i krangel med sivilguvernøren William Howard Taft, og i 1904 sørget Taft for at MacArthur mistet guvernørtittelen sin. Året etter ble MacArthur sendt tilbake til USA, og mistet rollen som hærfører på Filippinene.

## Senere liv
Da MacArthur kom hjem i 1905 ble han forfremmet til generalløytnant for å ha fanget opprørsgeneralen Emilio Aguinaldo på Filippinene, og senere var han ambassadør i Tokyo og ble i 1906 *Chief of Staff of the United States Army*, den nest høyeste militære rang i USA.

Han pensjonerte seg i 1909 og døde senere i Milwaukee i Wisconsin 5. september 1912 av hjerteinfarkt.

## Referanser
Jakob Poulsen

**Jakob Poulsen** (født 1983) er en dansk fotballtrener og tidligere fotballspiller som er hovedtrener for .

Jakob Poulsen startet med å spille fotball i Næsbjerg, før han flyttet til Esbjerg fB.
Den 9. september 2001 gjorde Jakob sin debut i SAS-ligaen da han ble byttet inn for Erik Wahlstedt i hjemmekampen mot FC Midtjylland etter drøye timen spilt.

I 2006 ble han solgt til nederlandske SC Heerenveen.

Sommeren 2008 fikk Jakob Poulsen beskjed om at han ikke var med i planene for førstelaget hos Heerenveen, og han fikk lov av klubben å skifte til AGF, hvor han skrev under på en 4-årig kontrakt.

I januar 2009 kom Jakob Poulsen med på  tur til Thailand. Her gjorde han et så godt inntrykk, at han fulgte opp med å bli den første AGFer på tolv år som ble tatt ut til A-landslaget, da Morten Olsen tok ut troppen til en vennskapskamp mot . den 4. februar 2009. Han fikk sin debut, da han kom på banen etter ca. 60 minutters spill, på en noe uvant plass, høyreback. Han fikk også spilletid i VM-kvalifiseringskampen mot  senere på våren, og da noen etablerte landslagsspillere måtte melde forfall til den avgjørende kampen mot  i juni samme år, fikk Poulsen sin første hele kamp. Det egentlige landslagsgjennombruddet fikk han mot  i 1-2 nederlaget i en vennskapskamp 12. august 2009, hvor han av flere kommentatorer ble utropt som den beste danske spilleren. I sin syvende landskamp ble Poulsen matchvinner og sikret med sitt første landskampmål til 1-0 over Sverige, også Danmarks definitive kvalifisering til VM i 2010. Etter VM sommeren 2010 ble han klar for sin nye klubb FC Midtjylland, men var allerede enig med klubbledelsen om at han måtte innom behandlingsbordet for en ankeloperasjon først og en 10-ukers periode på sidelinja med opptrening for å bli kampklar til sin debut for Midtjylland.

## Referanser




## Eksterne lenker
* 
*  Profil på FCM.dk
*  Spillerprofil på AGFfodbold.dk
*  Kampoversikt på LigaFodbold.dk 
*  Profil på AltOmFotball.no
*  Profil på Football-Lineups.com
Gestaltpsykologi

**Gestaltpsykologi** er en retning innen psykologien som legger vekt på den betydning helheten har for hvordan mennesker oppfatter omgivelsene, og for menneskets funksjon. Gestaltpsykologiene la med utgangspunkt i persepsjon vekt på at mentale fenomener ikke forstås som en sum av enheter, men som organiserte helheter med egen struktur og form. Gestaltpsykologien ble grunnlagt i 1912 av tyskeren Max Wertheimer (1880–1943).

Det tyske ordet ”gestalt” kan oversettes med «figur, skikkelse, utseende, form, helhet eller meningsfullt hele».